Nova Gorica, avgust 2012

***Povabilo na strokovno srečanje za delodajalce,***

***z osrednjo temo: Spodbude pri usposabljanju in zaposlovanju sodelavcev***

GZS Območna zbornica za severno Primorsko (OZ za severno Primorsko) in Območna služba Zavoda RS za zaposlovanje Nova Gorica (OS Nova Gorica) vas **v ponedeljek, 17. 9. 2012, ob 13. uri** vabita **na brezplačno strokovno srečanje,** ki bo potekalo **v prostorih OZ za severno Primorsko (dvorana v 1. nadstropju),** Trg Edvarda Kardelja 3, Nova Gorica.

Na srečanju vam bodo strokovni sodelavci Zavoda RS za zaposlovanje (Zavod) predstavili aktualne spodbude, ki jih delodajalci lahko uveljavljajo pri usposabljanju in zaposlovanju novih sodelavcev, in druge možnosti sodelovanja med Zavodom in delodajalci.

**Obravnavali bomo naslednje teme:**

1. **Aktualni podatki o trgu dela na Severnem Primorskem**

Kaj se dogaja na trgu dela na vašem območju, kaj kaže nacionalna in regionalna primerjava? Kako se giblje brezposelnost in kdo so brezposelni? Kakšno je povpraševanje delodajalcev, kateri poklici so najbolj iskani? Kako se giblje zaposlovanje in kaj lahko pričakujemo v prihodnje?

1. **Aktualne spodbude pri usposabljanju in zaposlovanju brezposelnih**

V zadnjih nekaj mesecih je Zavod objavil šest javnih povabil, ki delodajalcem omogočajo nepovratna sredstva za usposabljanje in zaposlitev brezposelnih, ravno tako pa so na tem področju na voljo še nekatere druge spodbude. Izvedeli boste, kako jih lahko pridobite.

1. **Možnosti usposabljanja brezposelnih za potrebe delodajalcev**

Zavod je v letu 2011 uvedel register zunanjih izvajalcev programov usposabljanja. To omogoča hitrejše odzivanje na potrebe trga dela in prilaganje povpraševanju delodajalcev. Izvedeli boste več o možnostih usposabljanja brezposelnih za delovna mesta, za katera težje najdete kandidate z ustreznimi znanji.

1. **Projekt Povežimo znanje – Dobre prakse prenosa znanja in izkušenj med generacijami na področju dela**

**eim, Center razvoja človeških virov, d. o. o./Fundacija Prizma**

Staranje prebivalstvain brezposelnost mladih sta danes eden temeljnih družbenih izzivov. Prav zato moramo v Sloveniji in podjetjih, ki tu poslujejo, uveljaviti nove načine za uporabo potenciala starejših in mlajših generacij in njihovega medsebojnega sodelovanja na delovnem mestu. Mladi z izmenjavo znanja in izkušenj veliko pridobijo in lažje vstopajo na trg dela, starejši pa ostajajo dlje časa dejavni in vitalni.

Ob predstavitvah posameznih vsebin bo čas namenjen tudi vašim vprašanjem, zato vas vabimo k aktivni udeležbi. Srečanje bo zaključeno predvidoma do 15. ure.

Prijavnica

Srečanje ***Spodbude pri usposabljanju in zaposlovanju sodelavcev***

**17. september 2012 ob 13.00 uri**

Ime in priimek udeleženca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podjetje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel\_\_\_\_\_\_\_\_\_\_\_\_\_\_\_\_\_\_\_\_\_

Matična številka\_\_\_\_\_\_\_\_\_\_\_\_\_\_\_\_\_\_\_\_\_\_\_ mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izpolnjeno prijavnico pošljite po mailu sonja.krivec@gzs.si ali po faksu 33 060 31. Prijave zbiramo do 13.9.2012.

Veselimo se srečanja z vami.

Mirjam Božič Lučila Hvala

Direktorica OZ za severno Primorsko Direktorica OS Nova Gorica